Келесі жылы 4 психологиялық-педагогикалық түзету кабинеті, 1 оңалту орталығы ашылады
DATE: 19:57, 24 Қараша 2022 | GMT +5
TITLE: Келесі жылы 4 психологиялық-педагогикалық түзету кабинеті, 1 оңалту орталығы ашылады
URL: https://kaz.inform.kz/news/kelesi-zhyly-4-psihologiyalyk-pedagogikalyk-tuzetu-kabineti-1-onaltu-ortalygy-ashylady_a4005764/
META: DATE: 19:57, 24 Қараша 2022 | GMT +5
TOTAL WORDS: 134
AUTHOR(S):
TEXT: Бүгінгі күні елімізде 89 психологиялық-медициналық-педагогикалық консультация, 208 психологиялық-педагогикалық түзету кабинеті, 13 оңалту орталығы жұмыс істейді. «Оқу-ағарту министрлігі 2025 жылға дейін ПМПК желісін 50 000 балаға шаққанда 1 ПМПК есебінен 125-ке дейін кеңейтуді жоспарлап отыр. ПМПК және түзету кабинеттерінің саны жыл сайын артып келе жатқанын атап өткім келеді. Қарағанды, Ақтау, Шымкент қалаларында, Маңғыстау және Алматы облыстарында психологиялық-медициналық-педагогикалық консультациялар ашылды. Түзету кабинеттері мен оңалту орталықтарының саны да артып келеді. Соңғы екі жылда 13 түзету кабинеті ашылды. Яғни балаларды арнайы психологиялық-педагогикалық қолдаумен қамту айтарлықтай кеңейіп жатыр. Бұл балалар мүгедектігінің алдын алуға және азайтуға ықпал етеді», - деді Оқу-ағарту министрлігі Арнайы және инклюзивті білім беруді дамытудың ұлттық ғылыми-практикалық орталығының директоры Әйгерім Кудеринова. Сонымен қатар елімізде арнайы білім беретін ұйымдардың саны да өсті. Балалар жылында елімізде Тараз, Орал және Қарағанды ​​қалаларында аутизммен ауыратын балаларға арналған үш қолдау орталығы ашылды
